MTI[origo]2008.02.24. 10:33
Általános megítélés szerint az ütközet az első lépésnek tekinthető a királykategória címegyesítése, az úgynevezett vitathatatlan bajnok megtalálása felé vezető úton. A klasszikus súlycsoportnak kilenc éve nincs egyesített bajnoka, az utolsó ilyen titulust a brit Lennox Lewis érdemelte ki 1999 novemberében, amikor legyőzte az amerikai Evander Holyfieldet. Akkortájt három nagy bokszszervezetet tekintettek mérvadónak, jelenleg ötöt. Klicsko és Ibragimov szervezetein kívül még a Boksz Világszövetség (WBA) és a Boksz Világtanács (WBC) számít. Előbbinél az üzbég Ruszlan Csagajev, utóbbinál az orosz Oleg Maszkajev a vb-öv birtoklója.